ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση του Προγράμματος Μεταπτυχιακών
Σπουδών (Π.Μ.Σ.) του Τμήματος Γεωγραφίας της
Σχολής Περιβάλλοντος, Γεωγραφίας και Εφαρμοσμένων Οικονομικών του Χαροκοπείου Πανεπι-
στημίου με τίτλο «Κλιματική Κρίση, Κίνδυνοι και
Καταστροφές» (Climate Crisis, Risks and Disasters).
Τροποποίηση του Εσωτερικού Κανονισμού Λειτουργίας του Εργαστηρίου Υγιεινής και Προστα-
σίας Περιβάλλοντος του Τμήματος Ιατρικής της
Σχολής Επιστημών Υγείας του Δ.Π.Θ. (ΘΕΜΑ Β8 Διοικητικά).
ΔΙΟΡΘΩΣΕΙΣ ΣΦΑΛΜΑΤΩΝ
Διορθώσεις σφαλμάτων στην υπ’ αρ. 4234/
31.1.2025 διαπιστωτική πράξη της Διοικήτριας
της 1ης Υγειονομικής Περιφέρειας Αττικής, που
δημοσιεύθηκε στην Εφημερίδα της Κυβερνήσεως (Β’ 515).
ΑΠΟΦΑΣΕΙΣ
Αριθμ. 120286
(1)
Ίδρυση του Προγράμματος Μεταπτυχιακών
Σπουδών (Π.Μ.Σ.) του Τμήματος Γεωγραφίας της
Σχολής Περιβάλλοντος, Γεωγραφίας και Εφαρμοσμένων Οικονομικών του Χαροκοπείου Πα-
νεπιστημίου με τίτλο «Κλιματική Κρίση, Κίνδυνοι και Καταστροφές» (Climate Crisis, Risks and
Disasters).
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 (Α’ 141) και κυρίως το Κεφάλαιο Θ’,
τα άρθρα 79 -89 και το άρθρο 455.
2. Την υπό στοιχεία 135557/Ζ1/01.11.2022 εγκύκλιο
του Υπουργείου Παιδείας και Θρησκευμάτων
3. Τον Κανονισμό Σπουδών του Χαροκοπείου Πανεπιστημίου (Β’ 4893/2023).
4. Την υπ’ αρ. 115492/22-07-2024 διαπιστωτική πράξη
της Πρυτάνεως του Χαροκοπείου Πανεπιστημίου «Εκλογή Πρύτανη και ορισμός τεσσάρων (4) Αντιπρυτάνεων
του Χαροκοπείου Πανεπιστημίου» (Υ.Ο.Δ.Δ. 869).
5. Την υπ’ αρ. 116153/13-09-2024 απόφαση του Πρύτανη του Χαροκοπείου Πανεπιστημίου «Καθορισμός
της σειράς αναπλήρωσης του Πρύτανη, του τομέα
ευθύνης των Αντιπρυτάνεων και μεταβίβαση αρμοδιοτήτων στους και στις Αντιπρυτάνεις του Χαροκο-
πείου Πανεπιστημίου» (Β’ 5184, διόρθωση σφάλματος
Β’5530).
6. Την υπ’ αρ. 117074/18-10-2024 πράξη του Πρύτανη
του Χαροκοπείου Πανεπιστημίου περί συγκρότησης της
Συγκλήτου του Χαροκοπείου Πανεπιστημίου.
7. Την από 21-12-2022 απόφαση της Συγκλήτου (αρ.
συν. 464/21-12-2022, θέμα 6ο) περί συγκρότησης της
Επιτροπής Μεταπτυχιακών Σπουδών του Χαροκοπείου
Πανεπιστημίου.
8. Την από 08-11-2023 (ΑΔΑ: 69Ζ14691ΒΣ-Ξ04) απόφαση της Συγκλήτου (αρ. συν. 474/08-11-2023, θέμα 4ο)
περί συγκρότησης της Επιτροπής Διασφάλισης Ποιότητας του Χαροκοπείου Πανεπιστημίου.
9. Την απόφαση της Συνέλευσης του Τμήματος Γεωγραφίας της Σχολής Περιβάλλοντος, Γεωγραφίας και
Εφαρμοσμένων Οικονομικών του Χαροκοπείου Πανεπιστημίου (αρ. συν. 153/21-12-2023, θέμα 3ο).
10. Το από 16-01-2024 πρακτικό της Επιτροπής Μεταπτυχιακών Σπουδών του Χαροκοπείου Πανεπιστημίου
(αρ. συν. 11/16-01-2024, θέμα 2ο).
11. Το από 15-03-2024 πρακτικό της Επιτροπής Διασφάλισης Ποιότητας του Χαροκοπείου Πανεπιστημίου
(αρ. συν. 3/15-03-2024, θέμα 2ο), περί τήρησης των βασικών απαιτήσεων του Προτύπου Ποιότητας της ΕΘ.Α.Α.Ε.,
για την έγκριση ίδρυσης του εν λόγω Π.Μ.Σ.
12. Την απόφαση της Συγκλήτου του Χαροκοπείου
Πανεπιστημίου (αρ. συν. 480/03-04-2024, θέμα 2ο) περί
Ίδρυσης του Προγράμματος Μεταπτυχιακών Σπουδών
με τίτλο «Κλιματική Κρίση, Κίνδυνοι και Καταστροφές»
(Climate Crisis, Risks and Disasters).
13. Την υπό στοιχεία QA_106/12-02-2025 απόφαση Πιστοποίησης του Συμβουλίου Αξιολόγησης και
Πιστοποίησης της Εθνικής Αρχής Ανώτατης Εκπαίδευσης (ΕΘ.Α.Α.Ε.), σύμφωνα με την οποία πιστοποιείται
το Πρόγραμμα Μεταπτυχιακών Σπουδών με τίτλο
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
3 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1607
03.04.2025 20:05:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
«Κλιματική Κρίση, Κίνδυνοι και Καταστροφές» του
Τμήματος Γεωγραφίας του Χαροκοπείου Πανεπιστημίου.
14. Την απόφαση της Συγκλήτου του Χαροκοπείου
Πανεπιστημίου (αρ. συν. 501/13-03-2025, θέμα 8ο), με
την οποία επικυρώνεται η υπ’ αρ. 12 απόφαση του ιδίου
οργάνου.
15. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
16. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζει:
Την ίδρυση του Προγράμματος Μεταπτυχιακών
Σπουδών (Π.Μ.Σ.) Ειδίκευσης του Τμήματος Γεωγραφίας της Σχολής Περιβάλλοντος, Γεωγραφίας και
Εφαρμοσμένων Οικονομικών του Χαροκοπείου Πανεπιστημίου, με τίτλο «Κλιματική Κρίση, Κίνδυνοι και
Καταστροφές» (Climate Crisis, Risks and Disasters), και
λειτουργία του ανωτέρω Προγράμματος Μεταπτυχιακών Σπουδών, από το ακαδημαϊκό έτος 2025-2026,
ως ακολούθως:
Άρθρο 1
Γενικές Διατάξεις
Το Τμήμα Γεωγραφίας του Χαροκοπείου Πανεπιστημίου θα λειτουργήσει από το ακαδημαϊκό έτος 2025-
2026 νέο Πρόγραμμα Μεταπτυχιακών Σπουδών (Π.Μ.Σ.)
με τίτλο «Κλιματική Κρίση, Κίνδυνοι και Καταστροφές»
(Climate Crisis, Risks and Disasters) σύμφωνα με τις διατάξεις της απόφασης αυτής και του ν. 4957/2022, όπως
ισχύει σήμερα.
Άρθρο 2
Αντικείμενο-Σκοπός
1) Το Π.Μ.Σ. έχει ως αντικείμενο τις προσεγγίσεις Ανάλυσης, Εκτίμησης, Χαρτογράφησης, Επικοινωνίας, Διαχεί-
ρισης και Διακυβέρνησης Κινδύνων, Κρίσεων (με έμφαση
στην Κλιματική) και Καταστροφών από την οπτική γωνία
της Γεωγραφικής Επιστήμης και των Εφαρμογών της.
2) Το Πρόγραμμα αποσκοπεί:
(α) Στη δημιουργία εξειδικευμένων επιστημόνων (για
να στελεχώνουν δημόσιους, ιδιωτικούς και κοινωνικούς
φορείς), ικανών να αξιολογούν τα Επίπεδα Κινδύνου,
να προβλέπουν/ερμηνεύουν Καταστάσεις Κρίσης, να
συντάσσουν Σχέδια Διαχείρισης Καταστροφής και να
οργανώνουν διαδικασίες Επικοινωνίας και Διακυβέρνησης Κινδύνου για διάφορες κλίμακες του αστικού και
περιφερειακού χώρου,
(β) στην επικαιροποίηση των γνώσεων και τη θεωρητική κατάρτιση ήδη απασχολούμενων επαγγελματιών
και στελεχών φορέων με αρμοδιότητα και αποστολή
την εκτίμηση-διαχείριση-διακυβέρνηση κινδύνων, κρίσεων και καταστροφών, την ασφάλεια και την πολιτική
προστασία,
(γ) στην ανάπτυξη της έρευνας (θεωρητικής και εφαρμοσμένης) στα προαναφερόμενα γνωστικά πεδία.
Το Π.Μ.Σ προσφέρει τη δυνατότητα πλήρους και μερικής φοίτησης.
Άρθρο 3
Μαθησιακά Αποτελέσματα
και Αποκτώμενα Προσόντα
Τα μαθησιακά αποτελέσματα και τα αποκτώμενα προσόντα από το συγκεκριμένο Π.Μ.Σ. είναι πλήρως συμβα-
τά με το Ευρωπαϊκό και το Εθνικό Πλαίσιο Προσόντων
Ανώτατης Εκπαίδευσης.
Ειδικότερα, περιλαμβάνουν τις εξειδικευμένες γνώσεις
για την ερμηνεία και αξιολόγηση φυσικών και ανθρωπογενών διαδικασιών που παράγουν κλιματικές εκτροπές/
απειλές/επικινδυνότητες, καθώς και την ικανότητα εκτίμησης της τρωτότητας των κοινωνιών και των τόπων
απέναντι σε αυτές, την ανθεκτικότητά τους, τις πολιτικές
πρόληψης, διαχείρισης κρίσεων και αποκατάστασης/
ανασυγκρότησης από καταστροφές, τους θεσμούς και
τις πολιτικές ασφάλειας και τέλος τη διακυβέρνηση κινδύνων για προστασία από τα ακραία φυσικά φαινόμενα,
τις τεχνολογικές επικινδυνότητες, τα βιομηχανικά ατυχήματα και τις περιβαλλοντικές απειλές. Οι απόφοιτοι
αναμένεται να κατέχουν δεξιότητες που άπτονται των
εφαρμογών γεωπληροφορικής για τη συλλογή, διαχείριση, ανάλυση, μοντελοποίηση και οπτικοποίηση χωρι-
κών και χρονικών δεδομένων χρήσιμων στη διαχείριση
κινδύνων, κρίσεων και καταστροφών.
Άρθρο 4
Μεταπτυχιακοί Τίτλοι
Το Π.Μ.Σ. απονέμει Μεταπτυχιακό Δίπλωμα Ειδίκευσης
(Μ.Δ.Ε.) με τίτλο «Κλιματική Κρίση, Κίνδυνοι και Καταστροφές».
Άρθρο 5
Κατηγορίες Πτυχιούχων
Στο Π.Μ.Σ. γίνονται δεκτοί πτυχιούχοι των Τμημάτων
Γεωγραφίας καθώς και άλλων Τμημάτων Α.Ε.Ι. της ημεδαπής ή αναγνωρισμένων ομοταγών ιδρυμάτων της
αλλοδαπής συναφούς γνωστικού αντικειμένου.
Άρθρο 6
Διαδικασίες Αξιολόγησης και Κριτήρια Επιλογής
Κάθε χρόνο, κατά τη διάρκεια του εαρινού εξαμήνου το Τμήμα Γεωγραφίας δημοσιεύει πρόσκληση, η
οποία αναρτάται στην ιστοσελίδα του Τμήματος, για
την εισαγωγή φοιτητών/ριών στο Π.Μ.Σ., του οποίου η
έναρξη έχει προγραμματιστεί για το αμέσως επόμενο
ακαδημαϊκό έτος. Οι ενδιαφερόμενοι/ες έχουν το δικαίωμα να υποβάλουν αίτηση υποψηφιότητας για την
εγγραφή τους στο Π.Μ.Σ. σε ημερομηνίες που ορίζονται
στην πρόσκληση. Οι αιτήσεις των υποψηφίων πρέπει να
συνοδεύονται από τα προβλεπόμενα δικαιολογητικά,
όπως αναφέρονται στην προκήρυξη. Οι υποψήφιοι/ες
αξιολογούνται με βάση τα προσόντα τους και την προσωπική συνέντευξη, όπως καθορίζεται στη διαδικασία
επιλογής μεταπτυχιακών φοιτητών/τριών που περιγράφεται αναλυτικά στον Κανονισμό Σπουδών του Π.Μ.Σ.
Τα κριτήρια αξιολόγησης των υποψηφίων δύναται να
διαφοροποιηθούν με απόφαση της Συνέλευσης του
Τμήματος, η οποία θα λαμβάνεται πριν τη δημοσίευση
της πρόσκλησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
Άρθρο 7
Χρονική Διάρκεια
Η χρονική διάρκεια για την απονομή του Μεταπτυχιακού Διπλώματος Ειδίκευσης (Μ.Δ.Ε.) ορίζεται σε τρία (3)
εξάμηνα για σπουδές πλήρους φοίτησης και σε έξι (6)
εξάμηνα για σπουδές μερικής φοίτησης.
Άρθρο 8
Πρόγραμμα Μαθημάτων
Για την απονομή του Μεταπτυχιακού Διπλώματος Ειδίκευσης (Μ.Δ.Ε.) πλήρους ή μερικής φοίτησης, κάθε
φοιτητής/τρια οφείλει να συγκεντρώσει ενενήντα (90) πιστωτικές μονάδες (ECTS) εκ των οποίων οι εξήντα (67,5)
πιστωτικές μονάδες (ECTS) αντιστοιχούν σε εννέα (9)
μαθήματα και οι είκοσι δύο και ήμισυ (22,5) πιστωτικές
μονάδες (ECTS) στη Διπλωματική Εργασία.
(α) Σπουδές Πλήρους Φοίτησης
Η κατανομή των μαθημάτων είναι η ακόλουθη: στο
πρώτο (χειμερινό) εξάμηνο λαμβάνουν τέσσερα (4) υποχρεωτικά μαθήματα, στο δεύτερο (εαρινό) εξάμηνο λαμ-
βάνουν δύο (2) υποχρεωτικά και δύο (2) υποχρεωτικά
κατ’ επιλογήν και στο τρίτο (χειμερινό) εξάμηνο ένα (1)
υποχρεωτικό κατ’ επιλογήν. Στο δεύτερο και τρίτο εξάμηνο προσφέρεται επαρκής αριθμός μαθημάτων υπό
επιλογή ώστε να υπάρχει δυνατότητα ουσιαστικών επιλογών. Το τρίτο εξάμηνο περιλαμβάνει την υποχρεωτική
εκπόνηση της μεταπτυχιακής διπλωματικής εργασίας
και προαιρετική παρακολούθηση τυχόν σεμιναρίων.
Επίσης δίνεται η δυνατότητα προαιρετικής εκπόνησης
πρακτικής άσκησης σε επιλεγμένους φορείς κατά τη
διάρκεια του δεύτερου ή τρίτου εξαμήνου (χωρίς πιστωτικές μονάδες) που αναγράφεται σε Παράρτημα
Διπλώματος.
(β) Σπουδές Μερικής Φοίτησης
Οι φοιτητές/τριες μερικής φοίτησης υποχρεούνται να
παρακολουθήσουν από δύο (2) μαθήματα το πρώτο και
το τρίτο εξάμηνο, από δύο (2) το δεύτερο και το τέταρτο
και ένα (1) μάθημα μαζί με την εκπόνηση διπλωματικής
το πέμπτο και έκτο εξάμηνο.
Αναλυτικά, τα προσφερόμενα ανά εξάμηνο σπουδών
μαθήματα, καθώς και οι πιστωτικές μονάδες (ECTS) που
αντιστοιχούν σε κάθε ένα από τα μαθήματα έχουν ως
εξής:
Μαθήματα Α’ Εξαμήνου Σπουδών
για πλήρους φοίτησης
Α’ και Γ’ Εξαμήνου Σπουδών
για μερικής φοίτησης
ECTS
(Σύνολο 30)
Υ
Φυσικοί Γεωπεριβαλλοντικοί
κίνδυνοι
7.5
Υ
Περιβαλλοντικοί Κίνδυνοι
και Ασφάλεια
7.5
Υ
Κλιματική Αλλαγή
και Ατμοσφαιρικοί Κίνδυνοι
7.5
Υ
Τρωτότητα και Διακινδύνευση:
Πρόληψη και Ετοιμότητα
7.5
Μαθήματα B’ Εξαμήνου Σπουδών
για πλήρους φοίτησης Β’ και Δ’
Εξαμήνου Σπουδών
για μερικής φοίτησης
ECTS
(Σύνολο
30)
Υ
Σχεδιασμός Έκτακτης Ανάγκης
7.5
Υ
Σχεδιασμός Αποκατάστασης
και Ανασυγκρότησης
7.5
Ε
Παράκτιοι κίνδυνοι Ολοκληρωμένη Διαχείριση
Παράκτιας ζώνης
7.5
Ε
Εφαρμογές Γεωπληροφορικής
στη Διαχείριση Καταστροφών
7.5
Ε
Κοινωνική Ανθεκτικότητα,
Χωρική Δικαιοσύνη
και Στεγαστική Αποκατάσταση
7.5
Ε
Κοινωνικές και Οικονομικές
Επιπτώσεις των Καταστροφών
7.5
Ε
Μετριασμός - Προσαρμογή στην
Κλιματική Αλλαγή
7.5
Μαθήματα Γ’ Εξαμήνου Σπουδών
για πλήρους φοίτησης
Ε’ και ΣΤ’ Εξαμήνου Σπουδών
για μερικής φοίτησης
ECTS
(Σύνολο 30)
Υ
Διπλωματική Εργασία
22,5
Ε
Περιβαλλοντική Αλλαγή:
Παρατήρηση και Πρόβλεψη
7.5
Ε
Θεσμοί και Πολιτικές Ασφάλειας
7.5
Ε
Επικοινωνία
και Διακυβέρνηση Κινδύνων
7.5
Ε
Πρακτική Άσκηση
7.5
Υ: Υποχρεωτικό, Ε: Επιλογής, ECTS: Πιστωτικές Μονάδες.
Σύντομη περιγραφή των μαθημάτων δίνεται στον
Κανονισμό του Π.Μ.Σ. Η διδασκαλία των μαθημάτων
πραγματοποιείται με πρότυπες μορφές εκπαίδευσης
που συνδυάζουν διαλέξεις, η παρακολούθηση των
οποίων είναι υποχρεωτική, και πρότυπες ηλεκτρονικές
εκπαιδευτικές υποδομές. Η γλώσσα διδασκαλίας είναι
η ελληνική, είναι δε δυνατόν ορισμένα μαθήματα ή/και
ολόκληρο το Π.Μ.Σ. να διδαχθεί στην αγγλική γλώσσα,
μετά από απόφαση της Συνέλευσης του Τμήματος. Η
γλώσσα εκπόνησης της διπλωματικής εργασίας είναι η
ελληνική. Είναι όμως δυνατόν η εκπόνηση της μεταπτυχιακής διπλωματικής εργασίας να γίνει και στην αγγλική
γλώσσα. Με εισήγηση της Συνέλευσης και έγκριση της
Συγκλήτου μπορεί να γίνει ανακατανομή των μαθημάτων στο Πρόγραμμα Πλήρους και Μερικής Φοίτησης,
αντικατάσταση μαθημάτων, ανακατανομή μεταξύ των
εξαμήνων, καθώς και τροποποίηση του προγράμματος
και του περιεχομένου των μαθημάτων.
Άρθρο 9
Αριθμός Εισακτέων
Ο αριθμός εισακτέων στο Π.Μ.Σ. ορίζεται κατ’ ανώτατο όριο σε τριάντα (30) κατ’ έτος. Γίνονται δεκτοί/ές,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
ως υπεράριθμοι/ες, όσοι/ες ισοβαθμήσουν με τον/την
τελευταίο/α, κατά τη διαδικασία αξιολόγησης των αιτήσεων. Με τεκμηριωμένη εισήγηση της Συντονιστικής
Επιτροπής και απόφαση της Συνέλευσης του Τμήματος
Γεωγραφίας ο αριθμός εισακτέων μπορεί να αναθεωρείται πριν τη δημοσίευση της πρόσκλησης εισαγωγής στο
Π.Μ.Σ. εάν συντρέχουν ιδιαίτερες συνθήκες.
Άρθρο 10
Διδακτικό Προσωπικό και Υλικοτεχνική Υποδομή
Στο Π.Μ.Σ. διδάσκουν μέλη Δ.Ε.Π., του οικείου Τμήματος του Χαροκοπείου Πανεπιστημίου, καθώς και άλ-
λων Τμημάτων του ιδίου Ιδρύματος ή άλλων Τμημάτων
Πανεπιστημίων της ημεδαπής και της αλλοδαπής. Στο
Π.Μ.Σ. μπορούν να απασχοληθούν και άλλες κατηγορίες
διδασκόντων, σύμφωνα με τις διατάξεις του άρθρου 83
του ν. 4957/2022 (Α’ 141).
Το ακαδημαϊκό προσωπικό του Τμήματος αποτελείται
από ικανό αριθμό μελών Δ.Ε.Π. τα οποία διαθέτουν αξιόλογη ερευνητική δραστηριότητα, εξειδίκευση και αναγνώ-
ριση στα γνωστικά αντικείμενα του Π.Μ.Σ. και μπορούν
να καλύψουν τις ανάγκες διδασκαλίας σε ποσοστό εξήντα
τοις εκατό (60%) τουλάχιστον. Το Τμήμα διαθέτει σύγχρονες αίθουσες διδασκαλίας και πλήρως εξοπλισμένα εργα-
στήρια που μπορούν να υποστηρίξουν τη λειτουργία, τις
διδακτικές και ερευνητικές ανάγκες του Π.Μ.Σ.
Άρθρο 11
Διάρκεια Λειτουργίας
Το Π.Μ.Σ. θα λειτουργήσει για δέκα (10) έτη μέχρι και
το ακαδημαϊκό έτος 2034-2035, οπότε και θα επαναξιολογηθεί σύμφωνα με τις διατάξεις του άρθρου 80 του
ν. 4957/2022.
Άρθρο 12
Προϋπολογισμός Προγράμματος
Ο αναλυτικός προϋπολογισμός λειτουργίας του προτεινόμενου προς ίδρυση Π.Μ.Σ. κατ’ έτος και για τα επόμενα
πέντε συνεχή ακαδημαϊκά έτη λειτουργίας (2025-2026,
2026-2027, 2027-2028, 2028-2029 και 2029-2030) παρατίθεται στον κάτωθι πίνακα. Η εξαίρεση διδάκτρων
σύμφωνα με τον ν. 4957/2022, άρθρο 86 (μέχρι 30%
των φοιτητών κατ’ ανώτατο όριο) έχει καταχωρηθεί στις
εκροές ως δαπάνη χορήγησης υποτροφιών.
Εισροές και Εκροές του Π.Μ.Σ. κατά κατηγορία - Αναλυτικός προϋπολογισμός δαπανών κατ’ έτος και για πέ-
ντε (5) συνεχή έτη:
ΕΙΣΡΟΕΣ
ΧΡΗΜΑΤΟΔΟΤΗΣΗ
Ποσό σε €
Προϋπολογισμός του Α.Ε.Ι. και
των συνεργαζόμενων για την
οργάνωσή του Π.Μ.Σ. σύμφωνα
με το άρθρο 84 του ν. 4957/2022
0,00 €
Δωρεές, παροχές,
κληροδοτήματα και κάθε είδους
χορηγίες φορέων του δημόσιου
τομέα ή του ιδιωτικού τομέα,
όπως προβλέπεται στo άρθρο 84
του ν. 4957/2022
0,00 €
Πόροι από ερευνητικά
προγράμματα
0,00 €
Πόροι από προγράμματα της
Ευρωπαϊκής Ένωσης ή άλλων
διεθνών οργανισμών
0,00 €
Έσοδα των Ειδικών
Λογαριασμών Κονδυλίων
Έρευνας (Ε.Λ.Κ.Ε.)
0,00 €
Κάθε άλλη νόμιμη πηγή Δίδακτρα Μεταπτυχιακών
Φοιτητών/τριών ήτοι 30 x
2.100,00 = 63.000,00 ευρώ
63.000,00 €
ΣΥΝΟΛΟ (μετά τη χορήγηση
υποτροφιών σε 30% φοιτητές/τριες
του Β’ κύκλου με απαλλαγή διδάκτρων,
άρθρο 86 του ν. 4957/2022)
44.100,00 €
ΕΚΡΟΕΣ
ΕΞΟΔΑ
Ποσό σε €
Δαπάνες εξοπλισμού και
δαπάνες λογισμικού
5.000,00€
Δαπάνες αναλωσίμων
670,00€
Δαπάνες μετακινήσεων
διδασκόντων του Π.Μ.Σ.
7.500,00€
Δαπάνες μετακινήσεων
φοιτητών/τριών του Π.Μ.Σ. για
εκπαιδευτικούς σκοπούς
3.500,00€
Αμοιβές διδασκαλίας τακτικού
προσωπικού των Α.Ε.Ι. και
ερευνητικών κέντρων και
ινστιτούτων που συμμετέχουν
στην οργάνωση του Π.Μ.Σ.
0,00 €
Αμοιβές έκτακτου διδακτικού
προσωπικού των Α.Ε.Ι. που
συμμετέχουν στην οργάνωση
του Π.Μ.Σ.
0,00 €
Αμοιβές διδασκαλίας εξωτερικών
διδασκόντων
6.200,00€
Αμοιβές διοικητικής και τεχνικής
υποστήριξης
4.000,00€
Λοιπές δαπάνες, όπως ιδίως
έξοδα δημοσιότητας-προβολής,
αγοράς εκπαιδευτικού υλικού,
οργάνωσης συνεδρίου, δαπάνες
εργασιών πεδίου
4.000,00 €
ΜΕΡΙΚΟ ΣΥΝΟΛΟ (70%)
30.870,00
Λειτουργικά έξοδα Ιδρύματος
(30%) με προτεραιότητα στην
κάλυψη των αναγκών των Π.Μ.Σ.
που λειτουργούν χωρίς τέλη
φοίτησης.
13.230,00€
ΣΥΝΟΛΟ
44.100,00 €
Επισημαίνεται ότι ο προϋπολογισμός του Π.Μ.Σ. διατηρείται ίδιος για κάθε ακαδημαϊκό έτος της πενταετίας
2025-2029.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
Το τριάντα τοις εκατό (30%) των εσόδων το οποίο
ανέρχεται στο ποσό των 13.230,00 ευρώ αφορά κάλυψη
λειτουργικών εξόδων του Ιδρύματος, με προτεραιότητα
στην κάλυψη των αναγκών των Π.Μ.Σ. που λειτουργούν
χωρίς τέλη φοίτησης (άρθρο 84 του ν. 4957/2022).
Με βάση τον αναλυτικό προϋπολογισμό το λειτουργικό κόστος του Π.Μ.Σ. ανέρχεται στα 30.870,00 ευρώ.
Το σύνολο του ποσού αυτού αφορά άμεσες και έμμεσες
παροχές προς τους φοιτητές όπως υποτροφίες/αριστεία,
εκπαιδευτικές επισκέψεις για έρευνα πεδίου, κάλυψη
δαπανών έρευνας και δημοσιοποίησης των αποτελεσμάτων της, και παροχή εκπαιδευτικού υλικού. Τα εμπλεκό-
μενα στο Π.Μ.Σ. μέλη Δ.Ε.Π. του Τμήματος Γεωγραφίας
δεν αμείβονται για το διδακτικό τους έργο. Αμοιβές
λαμβάνουν μόνον οι προσκεκλημένοι/ες ομιλητές/τριες
και διδάσκοντες/ουσες (διακεκριμένοι/ες επιστήμονες/
ισες με γνωστικό αντικείμενο άμεσης συνάφειας με τη
θεματολογία του Π.Μ.Σ., που είναι είτε μέλη Δ.Ε.Π. Τμημάτων/Σχολών άλλων ελληνικών Παν/μίων ή Παν/μίων του
εξωτερικού, είτε ερευνητές/τριες Ερευνητικών Κέντρων
ή Ινστιτούτων καθώς και επαγγελματίες ή εκπρόσωποι
φορέων άσκησης πολιτικής από την Ελλάδα και το εξωτερικό) που καλούνται κατόπιν πρόσκλησης και επιλέγο-
νται με συγκεκριμένα κριτήρια, για να δώσουν διαλέξεις
στο πλαίσιο των μαθημάτων του Π.Μ.Σ.
2) Πηγές χρηματοδότησης του Π.Μ.Σ. είναι τα τέλη
φοίτησης που καταβάλλει το εβδομήντα τοις εκατό
(70%) του συνολικού αριθμού των εισακτέων μεταπτυχιακών φοιτητών/τριών και αντιστοιχούν σε 2.100,00
ευρώ ανά φοιτητή/τρια. Ο τρόπος καταβολής των διδάκτρων περιγράφεται στον Κανονισμό του Π.Μ.Σ.
Ποσοστό έως τριάντα τοις εκατό (30%) του συνολικού
αριθμού των εισακτέων μεταπτυχιακών φοιτητών/τριών απαλλάσσεται από την καταβολή τέλους φοίτησης
με βάση συνδυασμό εισοδηματικών και κριτηρίων αριστείας, σύμφωνα με τις διατάξεις του άρθρου 86 του
ν. 4957/2022. Με τεκμηριωμένη εισήγηση της Συντονιστικής Επιτροπής και απόφαση της Συνέλευσης του
Τμήματος το συνολικό ύψος των τελών φοίτησης και ο
τρόπος καταβολής τους μπορεί να αναθεωρείται πριν
τη δημοσίευση της πρόσκλησης εισαγωγής στο Π.Μ.Σ.
λαμβάνοντας υπόψη τις ευρύτερες οικονομικές και
κοινωνικές συνθήκες που συντρέχουν, τις ανάγκες για
διοικητική υποστήριξη του προγράμματος, το πλήθος
των μαθημάτων, άλλους λόγους που σχετίζονται με τη
βιωσιμότητα του προγράμματος και τις πολιτικές του
ιδρύματος και της οικείας Σχολής. Το κόστος λειτουργίας
μπορεί να καλυφθεί επίσης από χορηγίες και πόρους του
Τμήματος μέσω ΕΛΚΕ.
Άρθρο 13
Δικαιώματα και Υποχρεώσεις Μεταπτυχιακών
Φοιτητών/ριών
Τα δικαιώματα και οι υποχρεώσεις των φοιτητών/τριών περιγράφονται στον Κανονισμό του Π.Μ.Σ. καθώς και
στον Κανονισμό Σπουδών του Ιδρύματος. Προσφέρεται
η δυνατότητα χορήγησης υποτροφιών με κριτήρια αριστείας, που οδηγούν στην πλήρη ή μερική απαλλαγή από
τα τέλη φοίτησης, καθώς και η παροχή ανταποδοτικών
υποτροφιών με την παροχή έργου στο Τμήμα και το Πανεπιστήμιο. Ο αριθμός και το πλαίσιο των υποτροφιών
καθορίζεται σε ετήσια βάση σύμφωνα με τη διαδικασία
που προβλέπεται στον κανονισμό σπουδών, λαμβάνοντας υπόψη τις ευρύτερες οικονομικές και κοινωνικές
συνθήκες που συντρέχουν, τις ανάγκες υποστήριξης του
προγράμματος, και άλλους λόγους που σχετίζονται με
τη βιωσιμότητα του προγράμματος και τις πολιτικές του
ιδρύματος και της οικείας Σχολής.
Άρθρο 14
Μεταβατικές Διατάξεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τον Κανονισμό Σπουδών του Χαροκοπείου Πανεπιστημίου, τον Κανονισμό Σπουδών του
Π.Μ.Σ. καθώς και με αποφάσεις των αρμοδίων οργάνων,
σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Μαρτίου 2025
Ο Πρύτανης
ΓΕΩΡΓΙΟΣ ΔΕΔΟΥΣΗΣ
Ι
Αριθμ. απόφ. 4/127/13-2-2025
(2)
Τροποποίηση του Εσωτερικού Κανονισμού Λειτουργίας του Εργαστηρίου Υγιεινής και Προστα-
σίας Περιβάλλοντος του Τμήματος Ιατρικής της
Σχολής Επιστημών Υγείας του Δ.Π.Θ. (ΘΕΜΑ Β8 Διοικητικά).
Η ΣΥΓΚΛΗΤΟΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 76 - 78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Τα άρθρα 46, 47 και 49 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
6. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
7. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’ 4751/2024)
που αφορά τον Κανονισμό Λειτουργίας Πανεπιστημιακών Εργαστηρίων του Δημοκριτείου Πανεπιστημίου
Θράκης.
8. Την υπό στοιχεία ΔΠΘ/ΔΔΚ/ΤΔΑ/38991/3596/959/
5-2-2025 (ΔΠΘ/ΑΔΥΚΔ/ΣΥΓΚ/40081/3813/821/5-2-2025)
εισήγηση της Διεύθυνσης Διοικητικού του Δ.Π.Θ., που
αφορά στην τροποποίηση του Εσωτερικού Κανονισμού
Λειτουργίας του Εργαστηρίου Υγιεινής και Προστασίας
Περιβάλλοντος του Τμήματος Ιατρικής της Σχολής Επιστημών Υγείας του Δ.Π.Θ.
9. Την υπό στοιχεία ΔΠΘ/ΤΙΑΤΡ/37883/2882/
31-1-2025 (ΔΠΘ/ΑΔΥΚΔ/ΣΥΓΚ/38991/3733/796/31-12025) απόφαση της Συνέλευσης (υπ’ αρ. 5/28-1-2025
συν.) του Τμήματος Ιατρικής της Σχολής Επιστημών Υγείας του Δ.Π.Θ., που αφορά στην τροποποίηση του Εσω-
τερικού Κανονισμού Λειτουργίας Εργαστηρίου Υγιεινής
και Προστασίας Περιβάλλοντος του Τμήματος.
10. Το υπό στοιχεία ΔΠΘ/ΤΙΑΤΡ/ΤΛΚΛ/36714/2787/
727/28-1-2025 ανακοινοποιημένο αίτημα του Ιωάννη
Τέντε, Καθηγητή του Τμήματος Ιατρικής του Δ.Π.Θ.
11. Το π.δ. 459/1987 (Α’ 215) που αφορά στην ίδρυση
του Εργαστηρίου Υγιεινής και Προστασίας Περιβάλλοντος του Τμήματος Ιατρικής της Σχολής Επιστημών
Υγείας του Δ.Π.Θ.
12. Τη γνώμη ( υπ’ αρ. 1/9-9-1987 συν.) της Γενικής Συνέλευσης του Τμήματος Ιατρικής του Δ.Π.Θ.
13. Το π.δ. 289/2002 (Α’ 258) που αφορά στην έγκριση
του Εσωτερικού Κανονισμού Λειτουργίας του Εργαστηρίου Υγιεινής και Προστασίας Περιβάλλοντος του
Τμήματος Ιατρικής της Σχολής Επιστημών Υγείας του
Δ.Π.Θ.
14. Τη γνώμη (υπ’ αρ. 3/25-1-2002 συν.) της Γενικής
Συνέλευσης του Τμήματος Ιατρικής του Δ.Π.Θ.
15. Την υπό στοιχεία Υ4α/29261/03 (Β’  750/2003)
υπουργική απόφαση που αφορά στην εγκατάσταση και
λειτουργία κλινικών, ειδικών μονάδων και εργαστηρίων
του Τμήματος Ιατρικής του Δ.Π.Θ. στο Πανεπιστημιακό
Γενικό Νοσοκομείο Αλεξανδρούπολης.
16. Την υπό στοιχεία ΔΠΘ/ΔΔΚ/25927/2643/3-1-2023
(Υ.Ο.Δ.Δ. 4) διαπιστωτική πράξη εκλογής Πρύτανη και
ορισμού τεσσάρων (4) Αντιπρυτάνεων του Δ.Π.Θ.
17. Την υπό στοιχεία ΔΠΘ/ΠΡ/27669/1883/18-1-2023
(Β’ 267) πράξη του Πρύτανη του Δ.Π.Θ. που αφορά στον
καθορισμό του τομέα ευθύνης και των επιμέρους αρμοδιοτήτων των τεσσάρων (4) Αντιπρυτάνεων του Δημο-
κριτείου Πανεπιστημίου Θράκης και της σειράς αναπλήρωσης Πρύτανη, σύμφωνα με την παρ. 2 του άρθρου 15
του ν. 4957/2022 (Α’ 141).
18. Την υπό στοιχεία ΔΠΘ/ΑΔΥΚΔ/ΣΥΓΚ/34656/
3306/708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστη-
μίου Θράκης για το ακαδημαϊκό έτος 2024-2025.
19. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέον
δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης,
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφάσισε:
Να εγκρίνει την τροποποίηση του Εσωτερικού Κανονισμού Λειτουργίας του Εργαστηρίου Υγιεινής και
Προστασίας Περιβάλλοντος του Τμήματος Ιατρικής της
Σχολής Επιστημών Υγείας του Δ.Π.Θ. και συγκεκριμένα
του άρθρου 1 του π.δ. 289/2002 (Α’ 258), το οποίο πλέον
έχει ως εξής:
Άρθρο 1
Αντικείμενο
Το Εργαστήριο Υγιεινής και Προστασίας Περιβάλλοντος του Τμήματος Ιατρικής του Δημοκριτείου Πανε-
πιστημίου Θράκης που ιδρύθηκε με το π.δ. 459/1987
(Α’ 215), καλύπτει ερευνητικές και διδακτικές ανάγκες στα
γνωστικά αντικείμενα της Υγιεινής, της Επιδημιολογίας,
της Ιατρικής Δημογραφίας, της προαγωγής της Υγείας
και προστασίας του Περιβάλλοντος.
Στο Εργαστήριο Υγιεινής και Προστασίας Περιβάλλοντος συγκροτούνται και λειτουργούν οι εξής μονάδες:
1. Μονάδα Περιβαλλοντικής Υγιεινής, που ασχολείται
με ζητήματα Περιβαλλοντικής Υγιεινής.
2. Μονάδα Επιδημιολογικής Επιτήρησης, που ασχολείται με θέματα Επιδημιολογίας.
3. Μονάδα Υγιεινής και Ασφάλειας Εργασίας, που
ασχολείται με ζητήματα του ευρύτερου πεδίου της Υγιεινής και Ασφάλειας της Εργασίας.
4. Μονάδα Ιατρικής Εργασίας και Περιβάλλοντος, που
ασχολείται ειδικά με ζητήματα Ιατρικής Εργασίας και Περιβαλλοντικής Ιατρικής και
5. Μονάδα Δημόσιας Υγείας - Προληπτικής Ιατρικής Πρωτοβάθμιας Φροντίδας Υγείας, που ασχολείται με
τα αντικείμενα αυτά και η οποία θα εγκατασταθεί στο
Πανεπιστημιακό Κέντρο Υγείας.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 26 Φεβρουαρίου 2025
Ο Πρύτανης
ΦΩΤΙΟΣ ΜΑΡΗΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπ’ αρ. 4234/31.1.2025 διαπιστωτική πράξη της
Διοικήτριας της 1ης Υγειονομικής Περιφέρειας Αττικής,
που δημοσιεύθηκε στην Εφημερίδα της Κυβερνήσεως (Β’ 515), α) στη σελίδα 4296, στον πίνακα με τίτλο
«Β. ΠΡΟΣΩΠΙΚΟ ΠΟΥ ΜΕΤΑΦΕΡΕΤΑΙ ΜΕΤΑ ΑΠΟ ΑΙΤΗΣΗ
ΤΟΥ ΜΕ ΤΑΥΤΟΧΡΟΝΗ ΜΕΤΑΦΟΡΑ ΤΗΣ ΟΡΓΑΝΙΚΗΣ ΘΕΣΗΣ ΠΟΥ ΚΑΤΕΧΕΙ» διαγράφεται η γραμμή και Α/Α 12:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
Α/Α
ΟΝΟΜΑΤΕΠΩΝΥΜΟ
ΠΑΤΡΩΝΥΜΟ
ΚΛΑΔΟΣ
ΕΙΔΙΚΟΤΗΤΑ
ΔΟΜΗ/ΦΟΡΕΑΣ
ΠΡΟΕΛΕΥΣΗΣ
ΑΡ. ΑΙΤΗΣΗΣ
ΠΑΠΑΡΓΥΡΗ
ΜΑΤΙΝΑ
ΚΩΝΣΤΑΝΤΙΝΟΣ
ΔΕ
ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΔΕ
ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΤΜΗΜΑ Ο3/ Γ.Ν.Α.
«Γ. ΓΕΝΝΗΜΑΤΑΣ»
28375/
20-09-2024
και οι γραμμές με Α/Α 13 και 14 αναριθμούνται σε 12 και 13, αντίστοιχα.
β) Στη σελίδα 4296, πριν από τον πίνακα με τίτλο «Γ. ΚΕΝΕΣ ΟΡΓΑΝΙΚΕΣ ΘΕΣΕΙΣ ΠΟΥ ΜΕΤΑΦΕΡΟΝΤΑΙ» προστίθεται
νέος πίνακας, ως εξής:
Β1. ΠΡΟΣΩΠΙΚΟ ΠΟΥ ΜΕΤΑΦΕΡΕΤΑΙ ΜΕΤΑ ΑΠΟ ΑΙΤΗΣΗ ΤΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ
ΧΡΟΝΟΥ (Ι.Δ.Α.Χ.)
Α/Α
ΟΝΟΜΑΤΕΠΩΝΥΜΟ
ΠΑΤΡΩΝΥΜΟ
ΚΛΑΔΟΣ
ΕΙΔΙΚΟΤΗΤΑ
ΔΟΜΗ/ΦΟΡΕΑΣ
ΠΡΟΕΛΕΥΣΗΣ
ΑΡ. ΑΙΤΗΣΗΣ
ΠΑΠΑΡΓΥΡΗ
ΜΑΤΙΝΑ
ΚΩΝΣΤΑΝΤΙΝΟΣ
ΔΕ
ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΔΕ
ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΤΜΗΜΑ Ο3/ Γ.Ν.Α.
«Γ. ΓΕΝΝΗΜΑΤΑΣ»
28375/
20-09-2024
(Από την 1η Υγειονομική Περιφέρεια Αττικής)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1607/03.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201607.pdf | Tokens: 28131]